সুরসাগর থেকে এক গ্লাস জল উঠিয়ে এতক্ষণ ধরে ঢাললাম মাত্র। কিন্তু এর মাঝে এ.আই এর আগমন ঘটল কীভাবে? একটু আগে বলেছি Chord এর সমন্বয় কীভাবে সাধন করবেন এটি নিয়েই সুরকারের মাথাব্যাথা। ধরা যাক, প্রথম লাইনের অর্ধেকের সাথে বাজানোর জন্য অনেক ভেবে তিনি একটি Chord বাছাই করলেন। এখন তার কাজ হলো পরবর্তী আরেকটি Chord-এর মাধ্যমে ভাবের সমন্বয় সাধন করে লাইনটি শেষ করা। ব্যাপারটি যতটা সহজে বলা গেলো ঠিক ততটাই কঠিন। আগেই বলেছি, সামনে বাছাইয়ের জন্য অপশন রয়েছে অনেকগুলো। তার মধ্যে সেরা বাছাই কোনোটি হতে পারে? গানের লাইন আছে আরও বেশ কয়েকটি এবং পুরোটুকুর মাঝে এভাবে সমন্বয় সাধন করতে হবে! উপায় একটিই ছিল। সঙ্গীত জ্ঞান আর অভিজ্ঞতা থেকে একটি Chord বেছে নেয়া। কিন্তু এর চেয়েও ভালো একটি বিকল্প হয়তো বাদ পরে গেলো!